VAK OY LEHDISTÖTIEDOTE 2.8.2021 **Jari Vesala VAK:n myyntipäälliköksi**

**Jari Vesala aloittaa 2. elokuuta VAK:n myyntipäällikkönä. Vesalan vastuulla on Kässbohrer-tuotteiden myynti ja VAK:n vaihtokalusto.**

Vesala siirtyy VAK Oy:n palvelukseen Pirkkalan Veholta, jossa hän on toiminut myyntipäällikkönä viiden vuoden ajan. Ennen Vehoa Vesala toimi kuorma-automyyjänä Scanialla, Helsingissä.

- VAK:n tuotteet ovat arvostettuja ja laadukkaita. Olen iloinen päästessäni työskentelemään päällirakennepuolen markkinajohtajan palvelukseen, kertoo Jari.

- Saksalainen Kässbohrer on yksi Euroopan tunnetuimpia ja monipuolisimpia raskaan kuljetuskaluston tuotemerkkejä, jolta löytyy laaja valikoima moniin eri tarpeisiin. Odotan jo innolla, että pääsen kentälle tapaamaan asiakkaita ja kertomaan lisää tuotevalikoimastamme, lisää Jari.

**Lisätietoja:**Myyntijohtaja Matti Virtanen,VAK Oy,puh.044 382 7267, matti.virtanen@vak.fi
Myyntipäällikkö Jari Vesala, VAK Oy, puh. 050 462 8099, jari.vesala@vak.fi

*VAK Oy on yksi Pohjoismaiden merkittävimmistä kuorma-autoliikenteen kaluston valmistajista. Suomessa yritys on eristettyjen kuormatilojen ja perävaunujen valmistuksen markkinajohtaja. Konsernin palveluksessa on kaikkiaan yli 500 henkilöä ja vuoden 2020 liikevaihto oli 83 miljoonaa euroa. Vahdolla sijaitsevan tehtaan lisäksi yrityksellä on koko maan kattavat VAK-huoltopalvelupisteet kuudella paikkakunnalla. Pohjoismaista kasvua hakevaan yritykseen kuuluu myös Ruotsissa ja Norjassa toimivat myyntiyhtiöt VAK Sverige Ab ja VAK Norge AS.*